**Azərbaycan Respublikası**

**Radiotezliklər üzrə Dövlət Komissiyasının**

**17 yanvar 2022-ci il tarixli iclasının**

**1 nömrəli protokol qərarı ilə**

 **təsdiq olunmuşdur**

**Xidməti istifadə**

**Azərbaycan Respublikasının radiotezliklər spektrinin**

**perspektiv istifadə planı**

 **I. Giriş**

#####  XX əsrin son onilliyində rabitə və informasiya texnologiyaları cəmiyyətin inkişafına təsir göstərən əsas amillərdən birinə çevirilmişdir. Hazırda informasiya cəmiyyətinə istiqamətlənmiş yolun bəşəriyyətin gələcəyinə gedən yol olduğu artıq heç kimdə şübhə doğurmur.

#####  Yeni texnologiyaların tətbiqinin səviyyəsi hər bir ölkənin intellektual və elmi potensialının, şəffalığın, sosial və iqtisadi fəaliyyətinin əsas göstəricilərindəndir.

#####  Ölkədə telekommunikasiya fəaliyyətinin hüquqi, iqtisadi, təşkilati əsaslarının müəyyənləşdirilməsi, telekommunikasiya və informasiya texnologiyaları resurslarının məqsədyönlü planlaşdırılması və ədalətli istifadə olunmasının tənzimlənməsi məqsədilə “Telekommunikasiya haqqında" Azərbaycan Respublikasının 2005-ci il 14 iyun tarixli 927-IIQ nömrəli Qanunu qəbul edilmişdir.

##### Qarşıya qoyulan məsələlərin mərhələli həll edilməsi üçün Azərbaycan Respublikası Prezidentinin 2016-cı il 6 dekabr tarixli 1138 nömrəli Fərmanı ilə “Azərbaycan Respublikasında telekommunikasiya və informasiya texnologiyalarının inkişafına dair Strateji Yol Xəritəsi” təsdiq edilmişdir. Strateji Yol Xəritəsində Azərbaycan Respublikasının mövcud potensialından səmərəli istifadə edilməsi və onun inkişaf etdirilməsi, rabitə və informasiya texnologiyaları sahəsinin təşkilati, hüquqi, texniki, kadr baxımından modernləşdirilməsi, İnformasiya-Kommunikasiya Texnologiyaları sənayesinin formalaşdırılması, bu sahəyə yeni investisiyaların cəlb edilməsi və sahibkarlığın genişləndirilməsi, azad bazar və sağlam rəqabət prinsiplərinin gözlənilməsi və nəticədə Azərbaycanı regionun aparıcı texnologiya əsaslı ölkəsinə çevrilməsi nəzərdə tutulur.

Bu kimi məsələlərin həllində dövlətin məhdud resursu sayılan radiotezliklərdən səmərəli istifadənin xüsusi əhəmiyyəti vardır.

Azərbaycanda müasir radioelektron vasitələrinin və informasiya texnologiyalarının, həmçinin uyğun standartların intensiv tətbiqi radiotezlik spektrinin səmərəli istifadə və idarə edilməsini tələb edir və yaxın gələcəkdə yeni texnologiyaların istifadəsi üçün planlaşdırılan radiotezlik diapazonlarının boşaldılması (və ya digər diapazona köçürülməsi) məsələsini qarşıya çıxarır.

Bu məqsədlə “Telekomunikasiya haqqında” Azərbaycan Respublikası Qanunun 13-cü maddəsinə və Radiotezliklər üzrə Dövlət Komissiyasının (RTDK) əsasnaməsinə, eyni zamanda Beynəlxalq Telekomunikasiya İttifaqının (BTİ) tövsiyələrinə (Ümumdünya Radiorabitə Konfranslarının nəticələri daxil olmaqla) uyğun olaraq, “Azərbaycan Respublikasının Radiotezliklər spektrinin perspektiv istifadə planı” hazırlanmışdır.

“Telekomunikasiya haqqında” Azərbaycan Respublikası Qanununa əsasən, “Azərbaycan Respublikasının Radiotezliklər spektrinin perspektiv istifadə planı”na 10 ildə bir dəfədən az olmayaraq yenidən baxılır və Radiotezliklər üzrə Dövlət Komissiyasının qərarı ilə təsdiq edilir.

Bu plan Azərbaycan Respublikası ərazisində bütün hüquqi və fiziki şəxslər üçün yeni radioelektron vasitələrinin istifadəsi üzrə radiotezlik nominallarının ayrılmasını tənzimləyən sənəddir.

**II. Cədvəlin təsnifatı**

 Cədvəlin 1-ci sütunu sıra nömrəsini, 2-ci sütunu texnologiyaların tətbiqi üçün tələb olunan radiotezlik zolağını, 3-cü sütunu tezlik zolağının “Azərbaycan Respublikasının radioxidmətləri arasında tezlik zolaqlarının ayrılması cədvəli”ndə hansı radioxidmətlər üçün nəzərdə tutulduğunu, 4-cü sütunu tezlik zolağının istifadə məqsədini, 5-ci sütun istinad sənədlərini (Beynəlxalq və Avropa) və 6-cı sütunu isə standart/texnologiyanı göstərir.

**III. Qarşıya qoyulan tələblər**

 Hazırda RTDK tərəfindən təsdiq edilmiş “Azərbaycan Respublikasının radioxidmətləri arasında tezlik zolaqlarının ayrılması cədvəli”ndə yeni texnologiyaların istifadəsi üçün planlaşdırılan bir sıra radiotezlik diapazonları həm də digər radioxidmətlərin istifadəsi üçün nəzərdə tutulmuşdur. Lakin, telekommunikasiya texnologiyalarının dinamik inkişafı və əhalinin yeni xidmətlərə artan tələbatı nəzərə alınaraq, BTİ-nın tövsiyələrində müxtəlif radiotezlik diapazonlarının yeni texnologiyaların tətbiqi üçün ayrılması məsələsi qeyd olunmuşdur.

 BTİ-nin tövsiyələrinin tətbiqinə həmin radiotezlik diapazonlarında işləyə bilən külli miqdarda müvafiq radioavadanlıqların istehsalına telekommunikasiya avadanlıqları istehsal edən dünyanın iri şirkətləri də cəlb edilir.

 Yeni radioxidmətlərin tətbiqi üçün ayrılmış radiotezlik spektrindən səmərəli istifadə olunması dünya ölkələrinin daima diqqətindədir.

 Azərbaycan Respublikasının “Radiotezliklər spektrinin perspektiv istifadə planı”nda qeyd olunan radiotezlik diapazonlarının nəzərdə tutulan yeni texnologiyalara ayrılması hazırda mövcud olan və digər texnologiyaların istifadəsinə ayrılmış radiotezlik diapazonlarının boşaldılmasını (və ya digər diapazona köçürülməsini) tələb edir.

 RTDK tərəfindən bu kimi məsələlərin həllində mövcud istifadəçilərin hüquqlarını qorumaq şərtilə konkret təkliflər hazırlanmalı, reallaşdırılması üçün isə Rəqəmsal İnkişaf və Nəqliyyat Nazirliyi tərəfindən (aidiyyəti dövlət qurumlarının birgə köməkliyi ilə) müvafiq tədbirlər həyata keçirilməlidir.

**IV. Ümumi terminlər**

İstifadə olunan terminlər:

 **telekommunikasiya -** məftilli, optik, radio və ya digər elektromaqnit sistemləri ilə işarələrin, siqnallarının, yazılı mətn, təsvir və səsin və ya istənilən növ məlumatların ötürülməsi, şüalanması və ya qəbulu;

 **radiotezlik -** açıq fəzada (efirdə) sərbəst yayılan elektromaqnit dalğaları spektrinin ayrı-ayrı tərkib hissələri;

 **radiorabitə-** radiodalğalar vasitəsilə həyata keçirilən telekommunikasiya;

 **radioyayım -** bilavasitə əhalinin qəbulu üçün nəzərdə tutulan radiorabitə xidməti. Bu xidmətə səsin yayımı, televiziya yayımı və digər növ yayımlar daxildir;

 **səyyar –** səyyar və quru stansiyaları və ya səyyar stansiyalar arasında radiorabitə xidməti;

 **fiksə olunmuş -** müəyyən fiksə olunmuş məntəqələr arasında radiorabitə xidməti.

 Digər terminlər:

|  |
| --- |
| **DAB-**  Digital Audio Broadcasting**DVB-T2-** Digital Video Broadcasting–Terrestrial **LTE-** Long-Term Evolution**IMT-** International Mobile Telecommunications **WRC-** World Radiocommunication Conference**ÜRK**- Ümumdünya Radiorabitə konfransı**RRX** – radiorele xətti |

V. Planlaşdırılan texnologiyalar üzrə radiotezlik spektrinin perspektiv istifadə

C Ə D V Ə L İ

|  |  |  |  |  |  |
| --- | --- | --- | --- | --- | --- |
| **№** | Radiotezlik zolağı | Radioxidmətlər | İstifadə məqsədi | İstinad sənədi | Standart/ Texnologiya |
| 1 | 174-230 MHs | Radioyayım | Rəqəmsal yerüstü radioyayım | Recommendation ITU-R BS1660-4;ETS 300401;“GE-06” regional saziş | DAB+ standartı\*DVB-T2 standartı |
| 2 | 470-694 MHs | Radioyayım | Rəqəmsal yerüstü televiziya yayımı  | EN 300 744; “GE -06” regional sazişi | DVB-T2 standartı |
| 3 | 694-790 MHs(703-733 MHs/758-788 MHs) | Səyyar (hava səyyar xidməti istisna olmaqla) | IMT | Recommendation ITU-R M.1036-6; ECC Decision (15) 01 | IMT standartları(4G/LTE, 5G/ IMT2020) |
| 4 | 790-862 MHs (791-821 MHs/832-862 MHs) | Səyyar (hava səyyar xidməti istisna olmaqla) | IMT | Recommendation ITU-R M.1036-6; ECC Decision (09) 03 | IMT standartları(4G/LTE, 5G/ IMT2020) |
| 5 | 880-915 MHs925-960 MHs | Səyyar (hava səyyar xidməti istisna olmaqla) | IMT | Recommendation ITU-R M.1036-6; ECC Decision (06) 13 | IMT standartları(4G/LTE, 5G/ IMT2020) |
| 6 | 1427-1518 MHs(1427-1452 MHs1452-1492 MHs1492-1518 MHs) | Səyyar (hava səyyar xidməti istisna olmaqla) | IMT | Recommendation ITU-R M.1036-6; ECC Decision (13) 03; ECC Decision (17) 06 | IMT standartları(4G/LTE, 5G/ IMT2020) |
| 7 | 1710-1785 MHs1805-1880 MHs | Səyyar (hava səyyar xidməti istisna olmaqla) | IMT | Recommendation ITU-R M.1036-6; ECC Decision (06) 13 | IMT standartları(4G/LTE, 5G/ IMT2020) |
| 8 | 1920-1980 MHs2110-2170 MHs | Səyyar (hava səyyar xidməti istisna olmaqla) | IMT | Recommendation ITU-R M.1036-6; ECC Decision (06) 01 | IMT standartları(4G/LTE, 5G/ IMT2020) |
| 9 | 2300-2400 MHs | Səyyar | IMT | Recommendation ITU-R M.1036-6; ECC Decision (14) 02 | IMT standartları(4G/LTE, 5G/ IMT2020) |
| 10 | 2500-2690 MHs (2500-2570 MHs/ 2620-2690 MHs) | Səyyar (hava səyyar xidməti istisna olmaqla) | IMT | Recommendation ITU-R M.1036-6; ECC Decision (05) 05 | IMT standartları(4G/LTE, 5G/ IMT2020) |
| 11 | 3.4 - 3.6 QHs | Səyyar (hava səyyar xidməti istisna olmaqla) | IMT | Recommendation ITU-R M.1036-6; ECC Decision (11) 06 | IMT standartları(5G/ IMT2020) |
| 12 | 3.6-3.7 QHs | Səyyar (hava səyyar xidməti istisna olmaqla) | IMT | Recommendation ITU-R M.1036-6; ECC Decision (11) 06 | IMT standartları(5G/ IMT2020) |
| 13 | 24.25-27.5 QHs | Səyyar (hava səyyar xidməti istisna olmaqla) | IMT | ECC Decision (18) 06 | IMT standartları(5G/ IMT2020) |
| 14 | 40.5-43.5 QHs | Səyyar | IMT | ÜRK-2019;Resolution 243 (WRC-19) | IMT standartları(5G/ IMT2020) |
| 15 | 66 - 71 QHs | Səyyar | IMT | ÜRK-2019;Resolution 241 (WRC-19) | IMT standartları(5G/ IMT2020) |
| 16 | 57-64 QHs | Fiksə olunmuş | Rəqəmsal radiorele rabitəsi | Recommendation ITU-R F.1497-2; ЕСС Recommendation (09)01 | RRX |
| 17 | 71-76/81-86 QHs | Fiksə olunmuş | Rəqəmsal radiorele rabitəsi | Recommendation ITU-R F.2006; ЕСС Recommendation (05)07  | RRX |

QEYD:

\*- əsasən DAB+ rəqəmli radioyayım standartı üçün nəzərdə tutulur. Lakin perspektivdə tələbat olarsa, DVB-T2 standartı üzrə texnologiya tətbiq edilə bilər.